Diari Oficial de la Generalitat Valenciana


Sumari del DOGV 5984, del 30-03-2009 (2009/3377)

RESOLUCIÓ de 3 de febrer de 2009, de la Direcció General de Ports, Aeroports i Costes, per la qual s'establixen les equivalències entre les qualificacions oficials de busseig de recreació i les qualificacions de busseig esportiu de l'entitat no federativa IDEA.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5984

Data del DOGV
:   30-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/3377


Data del document
:   03-02-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Centre de Desenvolupament Marítim
    * reconeixement de títols
    * mar
    * esport
    * legislació

RESOLUCIÓ de 3 de febrer de 2009, de la Direcció General de Ports, Aeroports i Costes, per la qual s'establixen les equivalències entre les qualificacions oficials de busseig de recreació i les qualificacions de busseig esportiu de l'entitat no federativa IDEA. [2009/3377]  
En virtut del Reial Decret 1952/1996, de 23 d'agost, sobre traspàs de funcions i servicis de l'administració de l'Estat a la Comunitat Valenciana, (DOGV 24.09.1996), es traslladen a esta les competències en matèria d'ensenyaments nauticoesportius i subaquaticoesportius. La Conselleria d'Infraestructures i Transport, a través de la Direcció General de Ports, Aeroports i Costes, exercix les esmentades competències.  
La pràctica del busseig recreatiu ha suscitat a la Comunitat Valenciana gran interés per la situació i les condicions que oferixen les seues costes, la qual cosa ha donat lloc a l'establiment progressiu d'entitats que es dediquen a l'ensenyament del busseig recreatiu.  
Per mitjà de l'Orde de 7 de febrer de 2002, del conseller d'Obres Públiques, Urbanisme i Transport, s'establixen els continguts formatius, les capacitats i el procediment per a l'obtenció d'equiparacions entre les qualificacions de busseig d'entitats no federatives i les qualificacions de busseig de recreació  
Examinada la sol·licitud d'equivalències presentada per Ángel Gómez Lorente amb DNI 45560232S, en representació de l'entitat Internacional Diving Educators Association (IDEA), amb CIF S23320747.  
D'acord amb el procediment establit en els articles 3.4 de la mencionada Orde de 7 de febrer de 2002, i tenint en compte el que establix el Decret 2055/1969, de 25 de setembre, pel qual es regula l'exercici d'activitats subaquàtiques, i l'Orde de 25 d'abril de 1973, per la qual aprova el reglament per a l'exercici d'activitats subaquàtiques en les aigües marítimes i interiors.   
Fent ús de les atribucions que em conferix el Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport, resolc:  
Primer  
Determinar les equivalències entre les qualificacions del sistema d'ensenyament de l'entitat peticionària i les qualificacions oficials de busseig de recreació d'acord amb el que s'establix en la taula següent:  
  
Segon  
Per a fer efectives les esmentades equivalències serà necessari presentar davant de la Direcció General de Ports, Aeroports i Costes de la Generalitat la documentació que acredite que la persona sol·licitant ha realitzat i ha superat els cursos IDEA corresponents. D'acord amb esta documentació i amb la sol·licitud prèvia de l'interessat, la Direcció General de Ports, Aeroports i Costes expedirà les qualificacions oficials de busseig que corresponguen.  
Alacant, 3 de febrer de 2009.- El director general de Ports, Aeroports i Costes: Carlos Eleno Carretero.